สังเกตอาการเลือดออกจางๆ ที่ไม่ปกติ เข้ารับการรักษาทางการแพทย์ สังเกตอาการเลือดออกจางๆ ที่ปกติ
คุณอาจจะมีเลือดจางๆ ไหลออกมาแบบผิดปกติเนื่องจากการติดเชื้อในอุ้งเชิงกราน สภาพทางการแพทย์ หรือมะเร็ง แต่ก็พยายามอย่าไปกังวลเพราะการมีเลือดจางๆ ออกมาอาจเกิดจากสาเหตุที่ไม่เป็นอันตรายหลายอย่าง แต่ให้สังเกตตัวเองว่ามีอาการของสภาพทางการแพทย์อื่นๆ ที่อาจเกิดขึ้นได้หรือเปล่า หากคุณสังเกตเห็นอาการต่อไปนี้ ให้ไปพบแพทย์:  ฟกช้ำง่าย มีไข้ เวียนศีรษะ ปวดท้องหรือท้องน้อย มีของเหลวผิดปกติไหลออกมาจากช่องคลอด ภาวะถุงน้ำรังไข่หลายใบ (PCOS) เป็นความผิดปกติของฮอร์โมนที่มักทำให้ประจำเดือนมาไม่ปกติและมีอาการอื่นๆ ร่วมด้วย และคุณอาจจะมีเลือดจางๆ ออกมาเนื่องจากประจำเดือนมาไม่ปกติ ถ้าคุณรู้ว่าคุณมีภาวะ PCOS ลองพิจารณาดูว่ามันอาจเป็นสาเหตุที่ทำให้มีเลือดจางๆ ออกมาหรือไม่ อาการของ PCOS ได้แก่ ประจำเดือนมาไม่ปกติ มีขนดกขึ้นตามใบหน้าและร่างกาย เป็นสิว ลักษณะศีรษะล้านแบบผู้ชาย (ผมตรงขมับหรือกระหม่อมบาง) และรังไข่โต ไปพบแพทย์หากคุณสงสัยว่าตัวเองอาจมีภาวะ PCOS ที่ไม่ได้รับการวินิจฉัย คุณอาจจะมีเลือดออกหลังจากมีเพศสัมพันธ์เนื่องจากการเสียดสีภายในอวัยวะเพศหรือปัญหาสุขภาพ บางครั้งมันก็ไม่ใช่เรื่องใหญ่ แต่มันก็อาจทำให้รู้สึกกังวล ถ้าคุณมีเลือดออกจางๆ แค่ครั้งเดียว ก็น่าจะไม่มีอะไรผิดปกติ แต่คุณควรปรึกษาแพทย์จะดีที่สุดหากมีเลือดออกจางๆ หลังจากมีเพศสัมพันธ์มากกว่าหนึ่งครั้งหรือถ้าคุณกังวลมาก ถ้าช่องคลองของคุณแห้ง มันก็อาจจะทำให้มีเลือดออกจางๆ หลังจากมีเพศสัมพันธ์ได้ ถ้าเป็นแบบนี้การใช้น้ำยาหล่อลื่นก็อาจจะช่วยให้คุณไม่มีเลือดจางๆ ออกมาอีก คุณอาจมีเลือดจางๆ ออกมาในช่วงวันแรกๆ ของการตั้งครรภ์เมื่อทารกฝังตัวเข้ากับเยื่อบุโพรงมดลูก แต่มันก็อาจเกิดขึ้นในช่วง 2-3 สัปดาห์แรกได้เช่นกัน ถ้าคุณมีเกณฑ์ตั้งครรภ์ ให้ซื้อที่ตรวจครรภ์มาตรวจเพื่อดูว่า การตั้งครรภ์เป็นสาเหตุที่ทำให้มีเลือดจางๆ ออกมาหรือไม่ ถ้าผลออกมาเป็นลบแต่ประจำเดือนก็ยังไม่มา ให้ตรวจอีกครั้งหรือปรึกษาแพทย์ พยายามอย่าไปกังวล แต่ก็เป็นไปได้ว่าเลือดจางๆ ที่ออกมานั้นอาจเป็นสัญญาณว่ามีบางสิ่งผิดปกติเกี่ยวกับการตั้งครรภ์ ไปพบแพทย์เพื่อให้แน่ใจว่าคุณไม่ได้ตั้งครรภ์นอกมดลูก ซึ่งก็คือการที่ทารกเจริญเติบโตในท่อนำไข่ นอกจากนี้แพทย์ยังสามารถยืนยันได้ด้วยว่า คุณไม่ได้เริ่มมีอาการของการแท้งบุตร  ถ้ามีอะไรผิดปกติ แพทย์จะเริ่มรักษาทันทีเพื่อช่วยคุณกับลูก แม้ว่ามันจะฟังดูน่ากลัว แต่ก็อาจจะไม่มีอะไรก็ได้ แค่ไปพบแพทย์ทันทีเพื่อความปลอดภัย โรคติดต่อทางเพศสัมพันธ์บางอย่างก็ทำให้มีเลือดจางๆ ออกมาจากอวัยวะเพศ คุณมีแนวโน้มที่จะติดโรคติดต่อทางเพศสัมพันธ์หากคุณมีเพศสัมพันธ์แบบไม่ได้ป้องกันกับคู่นอนคนใหม่ หรือถ้าคุณหรือคู่นอนของคุณมีคู่นอนมากกว่า 1 คน เข้ารับการตรวจโรคติดต่อทางเพศสัมพันธ์ และพูดคุยกับคู่นอนเพื่อดูว่าเขามีความเสี่ยงหรือไม่ ถ้าคุณเป็นโรคติดต่อทางเพศสัมพันธ์ คุณก็จะได้รับการรักษาที่ช่วยให้คุณหายเร็วขึ้น ถ้าคุณรับประทานยาอยู่ ยาตัวนั้นก็อาจจะเป็นสาเหตุที่ทำให้มีเลือดจางๆ ออกมาก็ได้ อย่าเลิกรับประทานยาโดยไม่ปรึกษาแพทย์ แต่ให้นัดแพทย์เพื่อสอบถามเกี่ยวกับตัวยาและดูว่า มันเป็นสาเหตุที่ทำให้มีเลือดออกจางๆ หรือเปล่า  นอกจากยาคุมกำเนิดแล้ว ยาเจือจางเลือด ยาต้านเศร้า และยาต้านอาการทางจิตล้วนอาจเป็นสาเหตุที่ทำให้มีเลือดออกจางๆ ในช่วงที่ไม่ใช่รอบเดือน แพทย์อาจจะบอกว่าคุณไม่ต้องกังวลเรื่องที่มีเลือดจางๆ ออกมาหรืออาจจะเปลี่ยนตัวยาให้ อย่าเพิ่งกังวล แต่คุณอาจจะต้องเข้ารับการรักษาทางการแพทย์ถ้าคุณมีเลือดจางๆ ออกมาบ่อยๆ หรือมีอาการอื่นร่วมด้วย ไปพบแพทย์เพื่อให้รู้ว่าอะไรที่เป็นสาเหตุที่ทำให้มีเลือดออกจางๆ จากนั้นให้ถามแพทย์ว่าคุณต้องเข้ารับการรักษาหรือไม่ แพทย์อาจจะยืนยันว่า เลือดที่ออกมานั้นปกติดีและไม่มีสาเหตุอะไรที่ต้องเป็นกังวล อย่างไรก็ตามคุณต้องได้รับการวินิจฉัยอย่างเป็นทางการเพื่อความแน่ใจ เพราะสาเหตุที่ทำให้มีเลือดออกผิดปกติอาจเป็นสิ่งที่ร้ายแรงมากก็ได้ ให้แพทย์ทำการตรวจวินิจฉัยตามลำดับขั้นตอนต่างๆ ที่แม้จะไม่เจ็บแต่ก็อาจทำให้รู้สึกไม่สบายตัว จากนั้นแพทย์ก็จะทำการวินิจฉัยอย่างเป็นทางการเพื่อรักษาหากจำเป็น ซึ่งแพทย์น่าจะทำการตรวจอย่างใดอย่างหนึ่งหรือมากกว่าดังต่อไปนี้:  ตรวจภายในเพื่อหาสัญญาณของการติดเชื้อ เนื้องอกมดลูก การเจริญเติบโตที่ผิดปกติ หรือมะเร็ง จุลินทรีย์ในช่องคลอดเพื่อดูเซลล์ที่ผิดปกติหรือการติดเชื้อ การตรวจเลือดทั่วไปที่ไม่เจ็บเพื่อตรวจการติดเชื้อหรือความไม่สมดุลของฮอร์โมน การถ่ายภาพทางรังสีเพื่อหาเนื้องอกมดลูก การเจริญเติบโตที่ผิดปกติ หรือปัญหาเกี่ยวกับระบบสืบพันธุ์ ตรวจโรคติดต่อทางเพศสัมพันธ์เพื่อให้แน่ใจว่าไม่ได้ติดเชื้อประเภทนี้ คุณน่าจะไม่มีอะไรที่ต้องกังวล แต่การให้แพทย์ตรวจดูนั้นเป็นวิธีการที่ดีที่สุด บางครั้งการมีเลือดออกจางๆ ก็อาจจะหมายความว่ามีบางสิ่งผิดปกติ แต่แพทย์จะยืนยันได้ว่าทุกอย่างปกติดี นัดพบแพทย์ในวันเดียวกันหรือไปที่ห้องฉุกเฉินเพื่อให้ได้รับการรักษาอย่างทันท่วงที พยายามอย่าไปกังวลเพราะมันไม่น่าจะมีอะไรผิดปกติ แต่คุณก็ต้องไปพบแพทย์เพื่อให้แน่ใจว่าคุณและลูกปลอดภัย หลังภาวะหมดประจำเดือน คุณไม่ควรมีเลือดไหลออกมาจากช่องคลอดอีก แต่ถ้ามี ก็เป็นไปได้ว่าจะมีบางสิ่งผิดปกติ ไปพบแพทย์เพื่อหาสาเหตุที่ทำให้มีเลือดจางๆ ออกมา เพื่อที่คุณจะได้เข้ารับการรักษาหากจำเป็น เช่น คุณอาจจะมีภาวะฮอร์โมนไม่สมดุลหรือสัญญาณของมะเร็ง แต่ก็เป็นไปได้เช่นกันว่าร่างกายของคุณอาจจะตกไข่เป็นครั้งสุดท้ายอีกครั้งหนึ่ง ซึ่งก็อาจจะไม่ใช่สาเหตุที่ต้องทำให้กังวล การสังเกตเห็นว่ามีเลือดติดอยู่ที่กระดาษชำระหรือกางเกงในอาจเป็นเรื่องน่ากลัวถ้ามันไม่ใช่ช่วงรอบเดือน แต่มันเป็นเรื่องปกติที่คุณจะสังเกตเห็นว่า มีเลือดออกจางๆ ในสัปดาห์ที่คุณจะเป็นประจำเดือน ลองเช็กปฏิทินเพื่อดูว่าประจำเดือนกำลังจะมาหรือเปล่า ถ้าใช่ เลือดจางๆ ที่ออกมาก็น่าจะปกติ  คุณควรจดบันทึกไว้ว่าประจำเดือนมาวันไหน เพื่อที่คุณจะได้รู้ว่ามันปกติหรือเปล่า คุณอาจจะมีเลือดจางๆ 2-3 วันก่อนประจำเดือนจะมาทุกเดือน ซึ่งก็อาจจะเป็นเรื่องปกติสำหรับคุณ ถ้าคุณไม่เคยมีเลือดจางๆ ก่อนมีประจำเดือนมาก่อน ก็เป็นไปได้ว่าอาจจะมีอะไรผิดปกติ คุณไม่น่าจะต้องกังวล แต่ก็ให้โทรศัพท์ปรึกษาแพทย์เพื่อความแน่ใจ เป็นเรื่องปกติที่จะมีเลือดจางๆ ไหลออกมาเล็กน้อยหลังจากตกไข่ เลือดที่ไหลออกมาเนื่องจากไข่ตกจะเกิดขึ้นเมื่อไข่หลุดออกจากรังไข่ ซึ่งปกติจะเป็นสีชมพูเพราะว่ามันเป็นเลือดผสมกับสารคัดหลั่งที่อยู่ในช่องคลอด เช็กปฏิทินเพื่อดูว่าคุณอยู่ในวันที่ 10-16 ของรอบประจำเดือนหรือเปล่า ถ้าใช่ก็หมายความว่าคุณอาจจะกำลังตกไข่ รอบประจำเดือนจะเริ่มจากวันที่มีประจำเดือนวันแรก การตกไข่ที่ปกติจะเกิดขึ้นประมาณช่วงวันที่ 14 ซึ่งก็มักจะเป็นช่วง 2-3 วันหรือประมาณ 1 สัปดาห์หลังจากหมดประจำเดือน ทั้งยาคุมกำเนิดและห่วงคุมกำเนิด (IUD) อาจทำให้มีเลือดจางๆ ออกมาในช่วงที่ไม่มีรอบเดือน ซึ่งเป็นผลข้างเคียงปกติของฮอร์โมนที่เกิดจากยาคุมกำเนิดชนิดรับประทานหรือการฝัง IUD ถ้าคุณเพิ่งเริ่มวิธีคุมกำเนิดแบบใหม่ในช่วง 3 เดือนที่ผ่านมา ก็เป็นไปได้ว่ามันอาจจะเป็นสาเหตุของการมีเลือดจางๆ ออกมา แม้ว่ายาคุมกำเนิดฉุกเฉินจะปลอดภัย แต่มันก็อาจทำให้มีเลือดจางๆ ออกมาหลังใช้ ซึ่งโดยทั่วไปก็ไม่ใช่เรื่องที่ต้องกังวล ยกเว้นว่ามันจะมีเลือดจางๆ ออกมาเรื่อยๆ ถ้าคุณรู้สึกกังวล ให้ไปพบแพทย์เพื่อให้แน่ใจว่าทุกอย่างปกติดี  เช่น คุณอาจจะมีเลือดออกมาจางๆ หลังจากที่คุณรับประทานยาคุมฉุกเฉิน แม้ว่าเลือดที่ออกมาจะเป็นผลข้างเคียงของยาคุมกำเนิดที่พบได้ไม่บ่อยนัก แต่มันก็เกิดขึ้นเนื่องจากฮอร์โมนที่อยู่ในตัวยา
สังเกตว่าคุณมีอาการอื่นๆ ร่วมด้วยหรือไม่. สังเกตว่าเลือดจางๆ ที่ไหลออกมาเป็นอาการของ PCOS หรือเปล่า. ทบทวนว่ามีเลือดจางๆ ออกมาหลังจากมีเพศสัมพันธ์หรือไม่. ตรวจการตั้งครรภ์หากเป็นไปได้ว่าคุณอาจจะตั้งครรภ์อ่อนๆ. ถ้าคุณตั้งครรภ์อยู่ ให้ไปพบแพทย์เพื่อเข้ารับการตรวจ. ประเมินความเสี่ยงของการเป็นโรคติดต่อทางเพศสัมพันธ์ (STD). เช็กผลข้างเคียงของยาที่คุณรับประทาน. ไปพบแพทย์หากมีเลือดจางๆ ออกมาอีก หรือถ้าคุณมีสัญญาณของการติดเชื้อ. เข้ารับการตรวจวินิจฉัยเพื่อหาว่า อะไรเป็นสาเหตุที่ทำให้มีเลือดออกผิดปกติ. ในกรณีที่คุณตั้งครรภ์ ให้โทรศัพท์หาแพทย์ทันทีเพื่อความปลอดภัย. ปรึกษาแพทย์หากคุณผ่านช่วงภาวะหมดประจำเดือนและมีเลือดออกจางๆ. เช็กดูว่าประจำเดือนกำลังจะมาในอีกไม่กี่วันหรือเปล่า. พิจารณาว่าอาจจะเป็นช่วงตกไข่ที่อาจทำให้มีเลือดจางๆ ออกมาหรือเปล่า. อาจมีเลือดจางๆ ออกมาในช่วง 2-3 เดือนแรกของการคุมกำเนิดด้วยวิธีใหม่. ทบทวนว่าคุณเพิ่งจะรับประทานยาคุมฉุกเฉินหรือเปล่า.
https://www.wikihow.com/Identify-Abnormal-Vaginal-Spotting-Between-Periods https://www.wikihow.com/Identify-Abnormal-Vaginal-Spotting-Between-Periods https://www.wikihow.com/Identify-Abnormal-Vaginal-Spotting-Between-Periods
Identifying Abnormal Spotting Getting Medical Treatment Recognizing Normal Spotting